મુંબઇ: આઇપીએલ-૧૧માં હૈદરાબાદના કેપ્ટન તરીકે જબરજસ્ત પર્ફોમન્સ આપનારા ન્યુઝીલેન્ડના બેટ્સમેન વિલિયમસને ફાઈનલની તેની ઈનિંગ દરમિયાન ચાલુ સિઝનમાં ૭૦૦થી વધુ રન ફટકારવાનો રેકોર્ડ નોંધાવ્યો હતો. આઇપીએલ-૧૧માં સૌથી વધુ રન ફટકારનારા બેટ્સમેન તરીકેની ઓરેન્જ કેપ ધરાવતા વિલિયમસને ચેન્નાઈ સામે નોંધપાત્ર ઈનિંગ રમી હતી. છેલ્લે ૨૦૧૬માં કોહલીએ આઇપીએલમાં ૯૭૩ રન ફટકાર્યા હતા, જે આઇપીએલના ઈતિહાસમાં કોઈ બેટ્સમેને નોંધાવેલા સૌથી વધુ રન છે.